**Αθήνα:** 07.10.2019

**Αρ. Πρωτ.:** 1338

**ΔΕΛΤΙΟ ΤΥΠΟΥ**

**Ε.Σ.Α.μεΑ.: 2η Δράση ALL IN! Εγχειρίδιο για την τόνωση των δεξιοτήτων ενήλικων ατόμων με αναπηρία**

Στο πλαίσιο του προγράμματος Erasmus+ Programme Key Action 2, η Εθνική Συνομοσπονδία Ατόμων με Αναπηρία (Εταίρος) σε συνεργασία με την FAR - The Federation for Accessibility of Romania (Επικεφαλής Εταίρος) και άλλους τρεις (3) Ευρωπαϊκούς Εταίρους, έχει αναλάβει την υλοποίηση του Έργου με τίτλο: ”ALL IN! INcredible Practitioners to empower adults with disABILITIES through Education, Employment & Social Entrepreneurship” «Ενδυνάμωση των Ατόμων με Αναπηρία μέσω της Εκπαίδευσης, της Απασχόλησης και της Κοινωνικής Επιχειρηματικότητας»), με διακριτικό τίτλο ALL IN!2ABILITIES. Στα πλαίσια του έργου ολοκληρώθηκε με επιτυχία η δεύτερη δράση με τίτλο «READY4LABOUR MARKET».

Η δράση αφορούσε στη δημιουργία ενός εγχειριδίου το οποίο περιλαμβάνει δύο πακέτα εργασίας με πηγές, μεθόδους και άλλα εργαλεία για την τόνωση των δεξιοτήτων των ενήλικων ατόμων με αναπηρία επιτρέποντάς τους να αναπτύξουν επαγγελματικές και άλλες δεξιότητες. Περιέχει θεωρητικά και πρακτικά μοντέλα καθώς και άλλα εργαλεία υποστήριξης για την ανάπτυξη ‘επιχειρηματικών δεξιοτήτων (entrepreneurial skills)’ με εκπαίδευση α) στην αυτοπεποίθηση, β) στην ευρεία σκέψη, γ) το πάθος, και την ανάπτυξη «ήπιων δεξιοτήτων (soft skills)» με εκπαίδευση α) στην επίλυση προβλημάτων, β) στη θετική στάση, γ) στο ομαδικό πνεύμα.

Το εν λόγω εγχειρίδιο απευθύνεται κυρίως σε εκπαιδευτές ενηλίκων, επαγγελματίες συμβούλους, μέντορες και άλλους εμπειρογνώμονες για να υποστηρίξουν τους εκπαιδευομένους τους ώστε να ανταποκρίνονται στις μεταβαλλόμενες απαιτήσεις της αγοράς εργασίας. Μπορεί επίσης να αξιοποιηθεί από Φορείς που παρέχουν προγράμματα επαγγελματικού προσανατολισμού, καθώς και από τα επίσημα ή/και μη τυπικά εκπαιδευτικά ιδρύματα.

Αναλυτικές πληροφορίες για τη δράση ”READY4LABOUR MARKET” και το περιεχόμενο του εγχειρίδιου μπορείτε να βρείτε στον ακόλουθο σύνδεσμο <https://far.ngo/Proiecte/Erasmus-ALL-IN/Resurse-utile/ALL-IN-IO-2-ro/> (το περιεχόμενο παρέχεται μόνο στην αγγλική γλώσσα).

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |